**ДОКЛАД**

**ЗА ИЗВЪРШЕНА ПРОВЕРКА НА**

**„ЕЛИТ 95” ООД**

**с. Поповица, Община Садово**

 На основание План за контролната дейност за 2021 г. на РИОСВ – Пловдив, утвърден от Министъра на околната среда и водите и Заповед № РД - 116/25.05.2021 г. на Директора на РИОСВ-Пловдив на 14.06.2021г. е извършена проверка на обект: „Електроцентрала за производство на електроенергия чрез индиректно използване на биомаса“, с местонахождение: обл. Пловдив, общ. Садово, с. Поповица, УПИ II, собственост на „ЕЛИТ 95“ ООД.

1. **Цел на проверката:**

Основна цел на проверката е установяване на нивото и степента на съответствие на дейността в обекта с изискванията, заложени в Закона за опазване на околната среда, специализираните закони и подзаконовите нормативни актове към тях.

**II. Проверени инсталации:**

Основната дейност на обекта: „Електроцентрала за производство на електроенергия чрез индиректно използване на биомаса“, с местонахождение: обл. Пловдив, общ. Садово, с. Поповица, УПИ II, собственост на „ЕЛИТ 95“ ООД.

Извършена е проверка на:

* съоръжения, инсталации и работни помещения;
* площадка за разделно събиране и временно съхранение на формираните производствени и опасни отпадъци.

**III. Констатации от проверката по компоненти и фактори:**

1. **Фактор „Отпадъци”**

 За производството на електроенергия, дружеството използва биомаса от растителни и животински субстанции чрез анаеробна ферментация с присъединителна мощност 1.5 Mw.

На площадката са разположени 2 бр. топли ферментатори всеки по 3000 м3 (основни) и 1 бр. студен ферментатор 2000 м3. Течната фракция постъпва по тръбопроводи в бетонова събирателна вана с вместимост 600 м3, след което се смесва със суха фракция (силаж) до достигане на необходимото съотношение и се подава автоматично към ферментаторите. След протичане на ферматационният процес посредством автоматична линия за сепарация се отделя течната фракция, която по тръбопроводи трябва да се отвежда за съхранение в 2 бр. бетонови съдове с вместимост около 15 000 м3, към момента на извършената проверка описаните два крайни резервоара не се използват. Течната фракция се отвежда в земно-насипна лагуна в имот на „Елит-95“ООД, като с помпено съоръжение се отвежда до собствени земеделски терени и земи ползвани под наем. Твърдата фракция се съхранява на собствената бетонирана площадка непосредствено до биогаз инсталацията.

 Биогазът от ферментаторите след пречистване в пречиствателни кули за десулфуризация се отвеждат в два броя когенератори с мощност 1000 kw и 500 kw. В момента на проверката натовареността на електроцентралата е на 98%.

 За извършване на дейност по третиране на отпадъци, дружеството притежава Решение № 09–ДО–1094-00 от 24.08.2015г. за дейности R3 и R10 на отпадък с код 02 01 06.

 За генерираните от дейността на площадката отпадъци, дружеството притежава утвърдени от Директора на РИОСВ-Пловдив, работни листове с писмо изх. № УО-500 от 30.05.2016г. Отпадъците генерирани от дейността се предават посредством сключен писмен договор с „Рецитрейд България“ ЕООД. Дружеството е подало годишен отчет към ИАОС-София с вх. № 8283/19.03.2021г. Отчетността се води в Националната информационна система по отпадъците.

 При направеният обход на площадката се констатира че тя е оградена, охраняема и бетонирана. Дружеството е осигурило места и съдове за съхранението на формираните от дейността отпадъци в зависимост от техният вид, състав и свойства. Опасните отпадъци се държат в затворено помещение

 Представиха се протоколи от изпитване на ферментационният продукт /течна и твърда фракция/ за 2021 година до момента са проведени 2 изпитвания.

1. **Компонент „Атмосферен въздух“**

 Отделеният при процеса на анаеробна ферментация биогаз се отвежда за изгаряне в два броя когенератори - №1 с номинална мощност 1000kw, №2 с номинална мощност 500kw. Дружеството превежда собствени периодични измервания на емисиите на вредни вещества, изпускани в атмосферния въздух от изпускащи устроиства 2 броя когенератори за производство на електрическа енергия.

С доклад с вх. № 0-74-1/12.01.2021г. пред РИОСВ-Пловдив са представени резултати от проведени собствени периодични измервания на емисиите на вредни вещества съгласно изискванията на чл. 39, ал. 2 от Наредба №6 от 1999г. ( ОБН. ДВ. Бр. 31 от 1999г. с посл. изм. И доп.) Извършена е оценка за съответствие на представения доклад, при която не са установени превишения на нормата за допустима емисия по показател азотни оксиди, определена в таблица №4, Приложение V от Гьотеборгския протокол. За охлаждане на двата когенератора се ползват два броя климатични ситеми – чилъри, работещи с флуорсъдържащи парникови газове- RY10a. В срока до 15.02.2021г. пред РИОСВ-Пловдив е представен отчет по чл. 35 ,ал. 1 от Наредба №1 от 2017 (ОБН.ДВ.бр.20 от 2017 с посл. измен. и доп. ) Представени са досиета на системите ,съгласно образеца на Приложение №3 на Наредба №1 от 2017г., които се водят редовно с нанесени проверки за течове.

1. **Компонент „Води“**

На обкекта се формират дъждовни отпадъчни води, които се отвеждат чрез множество тръби в съседен общиски отводнителен канал, преминаващ през площадката на „Елит- 95“ООД. За тези води не е осигурено пречистване.В обекта на настоящата проверка не се формират производствени отпадъчни води. Отпадъчните води, формирани от измиване на оборите за отглеждане на животните и от доилна зала се отвеждат към електроцентралата. При обход на минаващия през площадката отводнителен канал, както и съседния напоителен канал се установи че няма заустване на отпадъчни води и/или течна фракция от биогаз инсталацията на „Елит-95“ООД

 **ΙV. Предписания,срокове за изпълнения, отговорници:**

С цел спазване на екологичното законодателство на оператора са дадени следните предписания с конкретен срок и отговорник:

1. Да се представят пред РИОСВ-Пловдив скици договори за наем, нотариални актове и др на земите, в които се извършва в момента агрономическата вътрешна или външна употреба на сухата и течна фракция , произхождаща от биогазинсталацията на „Елит 95“ ООД в с. Поповица . Срок 21.06.2021г. Отговорник :Управител
2. Течната фракция да се съхранява в крайните резервоари (бетонови) с вместимост около 15 000 м3, като се преустанови отвеждането и в земно-насипна лагуна в имотите на „Елит-95“ ООД. Срок : постоянен Отговорник : Управител
3. Да се преустанови заустването на непречистени отпадъчни дъждовни води в отъводнителния канал, минаващ пред територията на площадката на „Елит 95“ ООД.

Срок : 12.07.2021г. Отговорник: Управител

**V. Съответствие, последващ контрол.**

В връзка с привеждане на обекта в съответствие с нормативната база по фактори и компоненти – отпадъци и води ще се осъществи последващ контрол по изпълнение на дадените предписания

**ИВАЙЛО ЙОТКОВ**

*Директор на РИОСВ - Пловдив*